Cineplexx Classics: Pirații din Caraibe: La capătul lumii
2026-07-13 19:30 - 22:00 (Europe/Bucharest) | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Pirații din Caraibe: La capătul lumii
Pe 13 iulie la Cineplexx de la ora 19:30 se vede pe marile ecrane filmul Jurnalul la un preț special de doar 15 lei/biletul!
Epoca Pirateriei se apropie de sfârșit, iar Lordul Cutler Beckett, cu ajutorul lui Davy Jones și al vasului-fantomă „Olandezul Zburător”, pornește o campanie pentru a distruge pirații. Will Turner, Elizabeth Swann și Căpitanul Barbossa trebuie să reunească cei Nouă Lorzi ai Consiliului Fraților și să-l salveze pe Jack Sparrow, rămas captiv în lumea lui Davy Jones.
Pentru a-l elibera, eroii pornesc într-o misiune periculoasă până la capătul lumii, unde vor înfrunta trădări, alianțe fragile și o bătălie finală ce va decide soarta piraților și a libertății pe mări.
2D SUBTITRAT ÎN LIMBA ROMÂNĂ

Festivalul Internațional „Adrian Păunescu”, ediția a XII-a
2026-07-16 - 2026-07-18 | Locații multiple, Craiova, Dolj, România
În perioada 16–18 iulie 2026, la Craiova și Bârca se desfășoară a XII-a ediție a Festivalului Internațional „Adrian Păunescu”, unul dintre cele mai importante evenimente dedicate operei și spiritului marelui poet. Organizat de Fundația Culturală Iubirea, împreună cu Primăria Municipiului Craiova, Consiliul Local Craiova și Consiliul Județean Dolj, festivalul reunește poeți, artiști consacrați, interpreți de muzică folk și iubitori ai creației lui Adrian Păunescu.
Festivalul debutează joi, 16 iulie, la ora 15:00, la Biblioteca Județeană „Alexandru și Aristia Aman”, cu recitalul de poezie păunesciană, un moment dedicat operei poetului, în spațiul care deschide cele trei zile de manifestări culturale.
În aceeași zi, de la ora 19:00, publicul este invitat la Filarmonica Oltenia Craiova, unde va avea loc Spectacolul Extraordinar, susținut de Nicu Alifantis, Răzvan Mirică și Gemini, într-un dialog artistic despre poezie, muzică și memoria culturală a lui Adrian Păunescu.
Ziua de 17 iulie este dedicată promovării tinerelor talente prin Concursul Național de Muzică Folk, organizat începând cu ora 11:00, la Filarmonica Oltenia Craiova. Festivitatea de premiere va avea loc de la ora 14:00, iar seara, de la ora 18:00, festivalul continuă la Bârca, cu un moment artistic și o vizită la casa părintească a poetului Adrian Păunescu, într-un gest de recuperare afectivă și culturală a rădăcinilor sale.
Teatrul de Vară din Parcul „Nicolae Romanescu” va găzdui sâmbătă, 18 iulie, de la ora 19:00, Cenaclul Flacăra, într-o ediție aniversară care readuce pe aceeași scenă nume reprezentative ale muzicii folk și invitați speciali. Printre artiștii prezenți se numără Mircea Vintilă, Mircea Baniciu, Andrei Păunescu și trupa Totuși, Aurel Șescu, Ionel Tănase, Maria Măgirescu, Adriana Păunescu, Cristian Buică, Magda Pușkaș, Alexandra Păunescu-Șerban Band, Emeric Imre, alături de Marius Roje (pian), Cătălin Ștepa, Majay Gyözo, Mădălina Amon, Generația Folk, Alina Amon, Adriana Margalina, Dan Vână și Walter Ghicolescu.
Ediția din acest an reafirmă misiunea Festivalului Internațional „Adrian Păunescu” de a păstra vie moștenirea literară și artistică a poetului, de a susține creația autentică și de a oferi tinerilor interpreți un spațiu de afirmare, în spiritul valorilor promovate de Cenaclul Flacăra.
Accesul este liber la toate evenimentele din cadrul festivalului. Pentru Spectacolul Extraordinar din 16 iulie, invitațiile gratuite pot fi ridicate de la Filarmonica Oltenia Craiova, începând cu 22 iunie 2026, în limita locurilor disponibile.
Vă invităm să fiți alături de noi, între 16 și 18 iulie 2026, la Craiova și Bârca, pentru trei zile în care poezia, muzica și memoria lui Adrian Păunescu vor reuni generații întregi în jurul acelorași valori: iubirea, cultura și libertatea prin artă.

Expoziție „Dialoguri imaginare cu Brâncuși: Extinderea limitelor expresiei artistice”
2026-07-16 19:00 - 20:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vernisaj expoziție „Dialoguri imaginare cu Brâncuși: Extinderea limitelor expresiei artistice”
ARTISTE PARTICIPANTE: Alexandra Brînzac, Lorena Cocioni, Miruna Copăcel, Andreea Grigoraș, Ana Ionescu, Ana Pascu
Vă așteptăm joi, 16 iulie, de la ora 19:00, la GLORIÆ Art Gallery, la vernisajul expoziției colective „Dialoguri imaginare cu Brâncuși: Extinderea limitelor expresiei artistice”, eveniment ce aduce împreună șase artiste tinere și emergente cu o practică artistică bine articulată.
Curatoriată de Gloria Berceanu și Valentin Boiangiu, expoziția explorează modul în care moștenirea brâncușiană continuă să genereze noi direcții de reflecție și expresie în arta contemporană.

Vernisaj: Joi, 16 iulie 2026, ora: 19:00-20:30 + Artist Talk GLORIÆ Art GalleryStrada Alexandru Macedonski nr. 49
Expoziția rămâne deschisă până pe 15 septembrie 2026. Acces gratuit.

Pe durata expoziției vom desfășura o serie de activități conexe cu acces gratuit: tururi ghidate; ateliere creative; o masă rotundă deschisă publicului (15 septembrie), moderată de curatorii expoziției: Gloria Berceanu și Valentin Boiangiu.

Un proiect cultural inițiat de Asociația Empower Art & Artists, în parteneriat cu Fundația SerArte și GLORIÆ Art Gallery.
Proiect cultural co-finanțat de Ministerul Culturii.
***Parteneri principali: Fundația SerArte, GLORIÆ Art Gallery.Parteneri instituționali: Muzeul de Artă Craiova, Centrul de Cercetare, Documentare și Promovare „Constantin Brâncuși”.Parteneri media: RFI România, Radio România Cultural, Empower Artists, Urban, The Institute, Feeder, Amo News, ArTeVezi, Modernism, IQads.

***Asociația Empower Art & Artists urmărește să sprijine și să promoveze artiștii și specialiștii în domeniul artelor vizuale prin desfășurarea de proiecte și activități care pun în valoare potențialul artistic din România, urmărind simultan să faciliteze accesul unui public cât mai numeros la arta contemporană.
Asociația a deschis seria de proiecte cu publicația bilingvă online Empower Artists(https://empowerartists.org/) care radiografiază manifestările artistice de pe scena de artă românească.
În 2024 a publicat primul număr tipărit al revistei Empower Artists – „Timișoara 2023 – O Retrospectivă/A Retrospective”, iar în 2025 a publicat cel de-al doilea număr – Digital Media & Hybrid Forms,curatoriat de Călin Man (reVoltaire).
Un al doilea proiect relevant este proiectul „Going Digital – Embracing New Visions and Perceptions of Art”, cofinanțat de AFCN, sesiunea II martie 2023, curatoriat de Călin Man, proiect care a scos arta din spațiile convenționale și a adus-o mai aproape de public printr-o serie de expoziții de artă digitală proiectată direct pe televizoarele din magazinele Altex și Media Galaxy din orașele București, Brașov și Constanța.
Este co-organizatorul expoziției itinerante „Permanent World Encyclopedia”, curatoriată de Norbert Filep, un demers care urmărește promovarea noii generații de artiști la nivel național. Proiectul a durat 8 luni. A debutat în septembrie 2024, la Muzeul Banatului Montan din Reșita și s-a încheiat pe 19 aprilie 2025. Dela Reșița expoziția a fost prezentată la Gloriae Art Gallery (Craiova), la Muzeul de Artă din Brașov, în Cartierul Creativ (Piața Amzei, București) și la Fundația Culturală Ilfoveanu și Badea din Pitești.
Cel mai recent proiect este „Breaking the Silence: A Visual Narrative on Emotions Left Unspoken”, cofinanțatde AFCN, care a adus în prim-plan un subiect delicat – depresia, printr-o amplă manifestare artistică desfășurată într-un spațiu neconvențional.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
De la inaugurare, GLORIÆ Art Gallery s-a impus ca un reper al artei contemporane din zona de sud a țării, prezentând expoziții dedicate unor artiști precum Vincenzo Bianchi, Sorin, Adrian și Nicu Ilfoveanu sau Marilena Preda Sânc, Roxana Trestioreanu, Aurora Király și Elena Scutaru, proiecte curatoriate de Ruxandra Demetrescu. În paralel, galeria a derulat inițiative în colaborare cu parteneri culturali, precum Empower Artists și Arta Prezentului în cadrul expoziției “Permanent World Encyclopedia”, curatoriată de Norbert Filep și ediția din 2025 a Festivalului de Dans Contemporan CONNECT, realizată împreună cu Asociația Delazero.GLORIÆ a participat, de asemenea, la două ediții ale Nopții Albe a Galeriilor și târgul RAD Art Fair 2025 și 2026, consolidându-și rapid prezența în rețeaua instituțiilor independente de artă contemporană din România.

Cineplexx Classics Kids: The Little Mermaid
2026-07-17 18:30 - 20:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: The Little Mermaid
Pe 17 iulie la Cineplexx de la ora 18:30 se vede pe marile ecrane filmul The Little Mermaid la un preț special de doar 15 lei/biletul!
Ariel, fiica cea mai mică a regelui Triton, trăiește într-un regat subacvatic plin de culoare și mister. Deși este înconjurată de frumusețea oceanului, ea se simte atrasă irezistibil de lumea oamenilor și de obiectele lor fascinante, pe care le colecționează alături de prietenul ei loial, Flounder.
În ciuda avertismentelor tatălui său și ale lui Sebastian, Ariel își urmează curiozitatea și ajunge să îl salveze pe prințul Eric în timpul unei furtuni. Acest moment îi schimbă destinul: deși Eric nu își amintește chipul salvatoarei sale, vocea ei îi rămâne întipărită în suflet.
Condusă de dorința de a fi alături de el și de a descoperi viața de pe uscat, Ariel face un pact periculos cu vrăjitoarea mării, Ursula. Însă magia are întotdeauna un preț, iar alegerile ei vor declanșa o poveste despre curaj, sacrificiu și puterea de a-ți urma visurile.
O aventură clasică Disney despre iubire, libertate și descoperirea propriei voci.
2D DUBLAT ÎN LIMBA ROMÂNĂ

Seri la Palat - Seară vieneză
2026-07-17 21:00 - 22:30 | Muzeul de Artă Craiova, Calea Unirii, nr. 15, Craiova, Dolj, România
SEARĂ VIENEZĂ/ Palatul JEAN MIHAILVINERI, 17 IULIE 2026, ORA 21:00
DIRIJOR: CONSTANTIN GRIGORE
SOLISTĂ: DIANA JIPA – vioară———-În program:J. Strauss Jr:– Uvertura operetei ”Liliacul”– Kaiser-Waltz– Ohne Sorgen Polka– Auf der Jagd Polka– Tik-Tak Polka– Feuerfest Polka francaise– Under Donner und Blitz– Valsul „Dunărea albastră”
– Émile Waldteufel: Valsul patinatorilor– Pablo de Sarasate: Fantezia “Carmen” pentru vioară și orchestră– Camille Saint-Saëns: Introducere și Rondo Capriccioso pentru vioară și orchestră———-ORCHESTRA SIMFONICĂ A FILARMONICII “OLTENIA

Pop-rock & Soundtracks
2026-07-22 21:00 - 22:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Filarmonica „Oltenia” Craiova și Biblioteca Județeană “Alexandru și Aristia Aman” vă invită la o producție estivală specială, care îmbină frumusețea muzicii corale cu energia marilor hituri moderne și nostalgia cinematografică.
Miercuri, 22 iulie 2026, începând cu ora 21:00, Esplanada Bibliotecii Județene „Alexandru și Aristia Aman” devine scena unui concert memorabil: POP-ROCK & SOUNDTRACKS.Proiectul aduce în prim-plan Corala Academică a Filarmonicii „Oltenia”, propunând publicului un repertoriu dinamic, accesibil și spectaculos.
Programul include reinterpretări corale originale ale unor piese iconice din muzica pop-rock universală și din cele mai îndrăgite coloane sonore de film.
În program: Versiuni vocale din repertoriul: Queen • Michael Jackson • Imagine Dragons • Disney Soundtracks • Lionel Richie
Echipa artistică: • Dirijor: EDUARD DINU • CORALA ACADEMICĂ pregătită de dirijorii Mihail ȘTEFĂNESCU, Pavel ȘOPOV • Pian: CORINA STĂNESCU • Percuție: ANNA TOVARNYTSKA • Chitară Bas: CIPRIAN CÎTU
Vă așteptăm să petrecem o seară de iulie, savurând muzica preferată într-o atmosferă relaxată, dar plină de rafinament.

Lansare de carte „Tata mare” - Sorin Popa Popescu
2026-07-24 16:00 - 17:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” vă invită vineri, 24 iulie 2026, la lansarea volumului „Tata mare”, semnat de scriitorul Sorin Popa Popescu. Evenimentul va avea loc începând cu ora 16.00, în sala „Acad. Dinu C. Giurescu” a Bibliotecii Județene. La eveniment vor fi prezenți: Nadia Fărcaș, Mircea Pospai, Emil Boroghină, Dinică Ciobotea, Manolea Gheorghe, Mihai Popescu, Ion Mogoș.
Maestrul violoncelist Mircea Suchici și soprana Nadia Domnicu vor oferi momente muzicale celor prezenți la eveniment.
„Tata Mare: Din ciocan și nicovală e un emoționant omagiu adus celui care l-a format pe autor cu înțelepciune populară pentru viața niciodată ușoară pe Pământ. Titlurile capitolelor au farmecul frust al vremilor vechi, pline de viață, istorie, învățăminte și anecdote hâtre cum numai un oltean ori moldovean știe. E demn urmaș al vecinului, acum Muzeul Marin Sorescu– parcă sunt titluri de poezii din fascinanta lume a comunei natale Bulzești, eternizată în stihuri de foc ale memoriei literare române în La Lilieci!
Stilul popular fascinează prin oralitate, ca o discuție între prieteni la focul magic al căminului cu umbre pline de amintiri. Povestea în poveste în încă o poveste farmecă lectorul, creând o febrilă așteptare. Ne delectăm cu dialectul frust oltenesc în cromatica finală a atmosferei. Afirmăm, cu certitudinea experienței, că olteanul Sorin Popescu e un scriitor matur de la prima sa carte – amintiri au toți, dar puțini le pot reda cu așa talent și farmec!” – Eugen Cojocaru, autorul volumului.

Lansare de carte „Proiectul Origini” - Robert Behr
2026-07-25 11:30 - 12:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” vă invită sâmbătă, 25 iulie 2026, la lansarea volumului „ Proiectul Origini”, semnat de scriitorul Robert Behr. Evenimentul va avea loc începând cu ora 11.30 în sala „Acad. Dinu C. Giurescu” a Bibliotecii Județene. La eveniment vor fi prezenți reprezentanții Editurii Cristian PlusArt, alături de invitatul special Victor Martin.
„Proiectul Origini este mai mult decât o poveste despre cucerirea spațiului. Este o reflecție despre iubire, sacrificiu și dorința noastră, a oamenilor, de a ne depăși limitele fără a ne pierde umanitatea.
Robert Behr oferă astfel cititorului, prin cartea de față, nu numai o aventură captivantă, dar și o invitație la reflecție asupra viitorului speciei și a locului nostru în vastitatea universului.
Într-o epocă în care literatura science fiction este adesea dominată de spectaculos și de efecte de suprafață, Proiectul Origini își găsește forța în dimensiunea sa profund umană.
Dincolo de stele, de laboratoare și de promisiunea viitorului, romanul ne amintește că adevărata origine a tuturor marilor aventuri rămâne omul.” – Cristian Dumitru, director Editura Cristian PlusArt.

Tabăra Micilor Exploratori
2026-07-27 17:00 - 20:00 | Dolj
Tabăra Micilor Exploratori – patru seri de aventură, învățare și creativitate în mijlocul naturii
27 – 30 iulie | 17:00 – 20:00
Vara aceasta, copiii sunt invitați să pornească într-o experiență educativă și recreativă de neuitat, în cadrul Taberei Micilor Exploratori, un program dedicat descoperirii naturii prin joacă, creativitate și activități interactive.
Desfășurată în perioada 27 – 30 iulie,în Centrul Comercial Auchan Craiovița, tabăra reunește 15 mici exploratori care vor avea ocazia să învețe despre pădure și viețuitoarele sale, să participe la ateliere creative și să petreacă timp de calitate alături de specialiști și de alți copii pasionați de natură.
Pe parcursul celor patru zile, participanții vor lua parte la o serie de activități tematice:
27 iulie – Atelierul „Secretele Pădurii”, susținut în cadrul proiectului Caravana Pădurii, prin care copiii vor descoperi importanța pădurilor, rolul arborilor în natură și diferențele dintre speciile de foioase și conifere, prin jocuri și activități interactive. Caravana Pădurii este un program de educație forestieră care îi apropie pe cei mici de natură prin experiențe practice și metode atractive de învățare.
28 iulie – Atelier de creație prin împâslire, în cadrul căruia fiecare copil își va realiza propria ciupercuță inspirată din universul pădurii, dezvoltându-și îndemânarea și imaginația.
29 iulie – Atelierul „Insectele Pădurii”, susținut de specialiști ai Muzeului Științele Naturii, unde participanții vor explora fascinanta lume a insectelor prin prezentări interactive, activități creative și fișe tematice.
30 iulie – Atelier de colaje și colorare creativă, folosind figurine din lemn, hârtie și elemente decorative inspirate din natură, pentru realizarea unor lucrări originale care vor păstra vie amintirea acestei experiențe.
Pe lângă atelierele educative, fiecare zi va include jocuri de echipă, provocări și activități recreative, sesiuni de pictură pe față, surprize și multe momente de voie bună. Animatorii vor fi prezenți zilnic pentru a crea o atmosferă dinamică, relaxată și prietenoasă.
La finalul taberei, fiecare participant va primi Diploma de Mic Explorator al Naturii, ca recunoaștere a implicării și a cunoștințelor dobândite.
Tabăra Micilor Exploratori este mai mult decât o serie de ateliere – este o invitație adresată copiilor de a descoperi natura prin experiențe practice, de a-și dezvolta creativitatea, spiritul de echipă și curiozitatea, transformând vacanța de vară într-o aventură memorabilă.
Mulțumim Carvana Pădurii, Creative Habit Studio, Museul Științele Naturii Craiova și Magic Hobby pentru participare!
Informații utile

Perioada: 27 – 30 iulie
Program: zilnic, între orele 17:00 – 20:00
Număr de participanți: 15 copii
Vârsta de participare 7-12 ani.
Participarea este gratuită, în limita locurilor disponibile, pe baza înscrierii.

Înscrieri și informații suplimentare: 0775 518 381.
Vă așteptăm să explorăm împreună magia pădurii!

Cineplexx Classics: Troia
2026-07-27 19:30 - 22:00 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Troia
Pe 27 iulie la Cineplexx de la ora 19:30 se vede pe marile ecrane filmul Jurnalul la un preț special de doar 15 lei/biletul!
De-a lungul istoriei, războaiele au fost purtate pentru putere, onoare sau iubire. În Grecia antică, iubirea dintre Paris, prințul Troiei, și Elena, regina Spartei, declanșează un conflict devastator între greci și troieni.
Regele Agamemnon pornește războiul nu doar pentru onoarea fratelui său, ci și pentru dorința de cucerire. În fața Troiei apărute ca o fortăreață de necucerit, singura speranță a grecilor este Ahile, cel mai mare războinic al vremii, un om condus de dorința de glorie, dar a cărui soartă va fi schimbată de iubire.
2D SUBTITRAT ÎN LIMBA ROMÂNĂ

Tradițiile Verii în Satul Doljan
2026-07-30 11:00 - 15:00 | Galeriile Cromatic, str. Al. Macedonski, nr. 28, Craiova, Dolj, România
Fii parte din “povestea de vară” a Secției pentru Conservarea și Promovarea Culturii Tradiționale din cadrul Centrului Județean de Cultură și Artă Dolj!
,,Tradiţiile Verii în Satul Doljan” – Program educativ de conservare și promovare a patrimoniului cultural tradițional în rândul copiilor
Centrul Județean de Cultură și Artă Dolj, Secția pentru Conservarea și Promovarea Culturii Tradiționale Dolj pregătește două zile dedicate copiilor, tradițiilor și obiceiurilor de vară, în ateliere tip “școală de vară”. Proiectul este organizat cu sprijinul Consiliului Județean Dolj.
Sub genericul “Tradițiile verii în satul doljean”, copiii din cadrul atelierelor de pictură desfășurate în parteneriat cu Asociația “Seniori Art” și “Cromatic Art Studio” vor participa, de această dată, la întâlnirea cu lumea satului estival. Alături de ei așteptăm și alți copii care vor să fie împreună cu noi și care se pot înscrie la numerele de telefon 0351/176984 sau 0351/176985, în limita a 15 locuri / zi.
Participarea este gratuită, iar cei care doresc se pot înscrie în ambele zile.
Școala de vară “Tradițiile verii în satul doljean” se va desfășura la Galeriile “Cromatic” din strada Alexandru Macedonski, nr. 28, în zilele de joi și vineri – 30 și 31 iulie, în intervalul orar 11:00 – 15:00.
Într-un mod interactiv copiii vor afla de la prietenii lor mai mari informații despre facerea pâinii, Sânziene, Caloian, Paparude, tradiții de Sfântul Ilie. Vor avea acces la fotografii și imagini video din arhivă, vor vedea și înregistrări ale Festivalului „Tradițiile verii“ pentru a-i familiariza cu lumea copilăriei la sat, cu tradiții și obiceiuri pe care le pot împărtăși cu alți copii dar și cu părinții lor, aduse pe scenele Craiovei din anul 2012.
Vă așteptăm cu drag!

Dezvoltare • Networking • Degustare - Mindset și Dezvoltare Personală
2026-08-05 19:30 - 21:30 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Dezvoltare • Networking • Degustare – Mindset si Dezvoltare Personala
Enoteca Social Bar, Craiova, Calea București
miercuri, 5 august, ora 19:30
Pe 5 august, te invităm la prima ediție Dezvoltare • Networking • Degustare din Craiova.
Dezvoltare • Networking • Degustare este o experiență care îmbină dezvoltarea personală cu networking-ul și degustarea de vin, într-un cadru relaxat.
La prima ediție din Craiova vom discuta despre Mindset și Dezvoltare Personală.
Fiecare ediție este construită în jurul unui subiect și îmbină trei componente:
Dezvoltare – un workshop interactiv, bazat pe exemple practice.
Networking – oportunitatea de a cunoaște oameni noi.
Degustare – două pahare de vin incluse.

Universal Circus
2026-08-07 19:00 - 21:00 | Promenada Mall, Calea Severinului 61, Craiova, Dolj, România
ATENȚIE, CRAIOVA!

UNIVERSAL CIRCUS sosește la Promenada Mall Craiova!

Promenada Mall

7–23 august 2026

Vineri — ora 19:00
Sâmbătă — ora 19:00
Duminică — ora 19:00

Vă așteaptă:
numere de circ impresionante
clovni veseli
magie și surprize
o atmosferă de neuitat pentru întreaga familie

Oferiți-vă vouă și copiilor voștri o adevărată sărbătoare plină de emoții, râsete și magie!

Nu ratați unul dintre cele mai spectaculoase evenimente ale verii!
UNIVERSAL CIRCUS vă invită să trăiți momente de neuitat alături de întreaga familie!

AstroShow
2026-08-07 19:30 - 23:00 | Promenada Mall, Calea Severinului 61, Craiova, Dolj, România
AstroShow ajunge la Promenada Craiova cu o experiență spectaculoasă dedicată întregii familii!
Pe 7 august, de la ora 19:30, te invităm pe terasa Promenada Craiova la o călătorie fascinantă prin Univers, alături de Vânătorul de Eclipse Cătălin Beldea și Profesorul Trăsnit.
Vei descoperi misterele cosmosului, vei privi cerul prin telescoape profesionale și vei participa la activități interactive pentru copii și adulți.
*Accesul este gratuit.

Tema ASTROSHOW 2026: ORIGINS – de unde venim și încotro ne îndreptăm
🌍 Descoperă, alături de astronomul și vânătorul de eclipse Cătălin Beldea, cum au luat naștere Universul, Calea Lactee, Soarele, Sistemul Solar și planeta noastră.
🔭 Privește cerul prin telescoape profesionale și observă Luna, planeta Venus, roiuri stelare și alte obiecte spectaculoase ale cerului nopții.
🧪 Participă la experimente și demonstrații interactive alături de Profesorul Trăsnit, într-un spectacol de știință pentru toate vârstele.
🪐 Cei mici sunt invitați la AstroKids Corner by Space Club, unde vor descoperi astronomia prin joacă și vor construi propria cometă.

PROGRAM
19:30 – 20:00 – Acces pe terasă, etaj 1, zona Lefties.
20:00 – 20:55 – Profesorul Trăsnit aka Spooky – experimente științifice, ateliere educative și numere interactive pentru copii
21:00 – 21:45 – Cătălin Beldea – ORIGINS – de unde venim și încotro ne îndreptăm
21:30 – 23:00 – Observații astronomice prin telescoape profesionale
Concomitent, între 20:00 și 22:00, are loc atelierul Astro Kids Corner cu Adina Soare

🌌 Descoperă povestea originilor noastre
Cum a apărut Universul? Cum s-au format galaxiile, Soarele și planeta pe care trăim? Ce înseamnă că suntem „praf de stele”? Există viață pe alte planete?
La AstroShow vei primi răspunsuri captivante la unele dintre cele mai fascinante întrebări despre cosmos, într-o prezentare interactivă susținută de Cătălin Beldea.

🔭 Privește Universul prin telescoape profesionale
Experimentează emoția unei observații astronomice autentice și descoperă frumusețea cerului nopții prin telescoape performante. Vei putea admira Luna, Venus, roiuri stelare și multe alte obiecte spectaculoase, însoțite de explicații pe înțelesul tuturor.

🪐 AstroKids Corner – aventură pentru cei mici
Copiii sunt invitați să descopere Universul prin activități interactive dedicate lor.

🧪 Știința devine spectacol
Profesorul Trăsnit transformă fizica, chimia și astronomia într-o experiență distractivă, cu experimente spectaculoase și demonstrații interactive pentru întreaga familie.

❓ Întreabă orice despre Univers
Eclipse, asteroizi, găuri negre, viață extraterestră sau călătorii spre Marte? Specialiștii AstroShow răspund întrebărilor tale într-o sesiune interactivă, pe înțelesul tuturor.

AstroShow este o experiență care îmbină știința, educația și spectacolul într-o seară memorabilă pentru întreaga familie.
Ne vedem pe 7 august, pe terasa Promenada Craiova! 🚀🌟🔭

Stand-up Comedy cu Paul Mirea și George Țintă
2026-08-07 20:00 - 21:30 | Dolj
Craiova: Stand-up Comedy cu Paul Mirea și George Țintă
Ribs HOUSE, Craiova
Strada Basarabia 21c, Craiova 200212
vineri, 7 august, ora 20:00
#CRAIOVA Ești gata de show?
Paul Mirea și George Țintă, ne fac o vizită pe 7 August!
Unde? Ribs House Craiova
Rezervări 0765 99 66 19 / bilet 50
Ne vedem la Show!
Vino cu prietenii să fie gașca mare!
––
Eveniment recomandat 16+

Expoziție „Arhetipuri grafice. Desene, schițe și reinterpretări moderne în siajul esteticii expresioniste a Cocăi Farago”
2026-08-10 09:00 - 17:00 | Casa Memorială „Elena Farago”, Str. C. S. Nicolaescu Plopșor 9, Craiova, Dolj, 200733, România
Biblioteca Județeană „Alexandru și Aristia Aman” vă invită să vizitați, în perioada 10–31 august 2026, expoziția „Arhetipuri grafice. Desene, schițe și reinterpretări moderne în siajul esteticii expresioniste a Cocăi Farago”, găzduită de Casa Memorială „Elena Farago”.
Expoziția propune o întâlnire între patrimoniul artistic al Cocăi Farago și expresiile grafice ale unei noi generații de creatori, construind un dialog vizual între trecut și prezent. Sunt reunite, astfel, lucrări originale – desene, schițe și tușuri de arhivă ale Cocăi Farago, aflate în colecțiile Casei Memoriale, alături de lucrări de grafică și reinterpretări realizate în această vară de cursanții și îndrumătorii atelierului INK STUDIO.
Prin această alăturare, expoziția urmărește să evidențieze felul în care un limbaj artistic poate traversa generații și poate deveni punct de plecare pentru noi forme de expresie. Lucrările Cocăi Farago, cu accente și nuanțe expresioniste, sunt reinterpretate prin perspectiva participanților la atelier, care au avut ocazia să descopere, să analizeze și să transforme elemente ale universului său artistic în propriile creații.
„Arhetipuri grafice” depășește formatul unei expoziții clasice, mizând pe un concept imersiv și dinamic, în care spațiul, lumina, structura și dialogul dintre lucrări contribuie la construirea unei experiențe vizuale unitare. Expoziția valorifică astfel atât patrimoniul existent, cât și potențialul creativ al noului spațiu al Casei Memoriale.
Un obiectiv important al proiectului este și activarea noului Hub Multifuncțional, rezultat în urma procesului recent de restaurare și modernizare a Casei Memoriale „Elena Farago”. Expoziția demonstrează, printr-un proiect cultural concret, modul în care acest spațiu poate deveni un loc destinat nu doar conservării memoriei, ci și întâlnirii, învățării și producției artistice contemporane.
Totodată, evenimentul reprezintă o continuare firească a atelierelor de vară desfășurate în incinta Casei Memoriale. Lucrările create în cadrul INK STUDIO părăsesc astfel cadrul atelierului și devin parte a unui produs cultural accesibil publicului, oferindu-le participanților experiența de a-și vedea creațiile într-un context expozițional.
Prin reunirea lucrărilor de arhivă cu creațiile contemporane, „Arhetipuri grafice” propune o nouă modalitate de valorificare a patrimoniului: transformarea unui spațiu al memoriei într-un centru viu de dialog și creație artistică, în care opera trecutului poate inspira și genera noi perspective.
Expoziția poate fi vizitată în perioada 10–31 august 2026, la Casa Memorială „Elena Farago”.

Cineplexx Classics: Pirații din Caraibe: Pe ape și mai tulburi
2026-08-10 19:30 - 21:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Pirații din Caraibe: Pe ape și mai tulburi
Pe 10 august la Cineplexx de la ora 19:30 se vede pe marile ecrane filmul Pirații din Caraibe: Pe ape și mai tulburi la un preț special de doar 15 lei/biletul!
În această poveste despre adevăr, trădare, tinerețe și moarte, căpitanul Jack Sparrow reîntâlnește o femeie din trecutul său și habar n-are dacă între ei se reaprinde scânteia dragostei sau ea doar îl folosește pentru a găsi legendara Fântână a Tinereții. Când este obligat să se urce la bordul navei Revenge, condusă de formidabilul pirat Blackbeard, Jack se trezește în fața unei neașteptate aventuri în care nu știe de ce să se teamă mai mult: de Blackbeard sau de femeia din trecutul său.
2D SUBTITRAT ÎN LIMBA ROMÂNĂ: BILETE AICI

Stand-up comedy - Best of Toma & Popesco
2026-08-10 20:30 - 22:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand-up comedy – Best of Toma & Popesco
Enoteca Social Bar, Craiova
Calea București
luni, 10 august, ora 20:30
Te-ai trezit vreodată spunând „o știi pe aia cu…” urmat de o glumă pe care o știai de la stand-up?
Ți-e dor să mai auzi o dată glumele la care ai râs cel mai tare? Toma și Popesco sunt comedianții tăi preferați? Îți place pur și simplu să râzi? Vrei să vezi cel mai bun material al lor într-un singur show? Perfect! Atunci show-ul ăsta e pentru tine!
Toma și Cristi Popesco te așteaptă la o seară de stand-up comedy Best Of, presărată cu cele mai bune glume. Tot ce trebuie să faci tu este să-ți iei biletele din timp, ca să fii sigur că prinzi loc!

Cupa Craiovei 2026 (handbal feminin)
2026-08-13 13:00 - 21:00 | Sala Polivalentă, Bvd. Ilie Balaci, nr.6, Craiova, Dolj, România
În perioada 13–15 august, Sala Polivalentă va găzdui o nouă ediție a Cupei Craiovei, turneu de pregătire în care SCM Universitatea Craiova va întâlni HC Dunărea Brăila, CS Rapid București și CSM Slatina, în trei zile pline de handbal.

Noutatea acestei ediții este organizarea, în premieră, a Cupei Craiovei U-15 (Junioare 3), competiție în care viitoarele talente ale handbalului românesc vor avea ocazia să evolueze în fața publicului craiovean.

Cupa Craiovei – Senioare

13 august
17:00 | HC Dunărea Brăila – CSM Slatina
19:00 | SCM Universitatea Craiova – CS Rapid București

14 august
17:00 | CS Rapid București – CSM Slatina
19:00 | SCM Universitatea Craiova – HC Dunărea Brăila

15 august
11:00 | CS Rapid București – HC Dunărea Brăila
13:00 | SCM Universitatea Craiova – CSM Slatina

Cupa Craiovei U-15 (Junioare 3)

13 august
13:00 | SCM Universitatea Craiova – HC Dunărea Brăila
15:00 | SCM Râmnicu Vâlcea – CS Rapid București

14 august
13:00 | SCM Universitatea Craiova – CS Rapid București
15:00 | HC Dunărea Brăila – SCM Râmnicu Vâlcea

15 august
09:00 | CS Rapid București – HC Dunărea Brăila
15:00 | SCM Universitatea Craiova – SCM Râmnicu Vâlcea

Expoziție de pictură „Respirația locului”
2026-08-15 09:00 - 17:00 | Galeria Arta 1, Calea Unirii, nr. 12, Craiova, Dolj, România
Expoziție de pictură „Respirația locului”
Uniunea Artiștilor Plastici din România – Filiala Craiova vă invită să vizitați expoziția de pictură „Respirația locului”, semnată de artiștii Ana Șerban și Eugen Dumitru. Vernisajul a avut loc luni, 17 august 2026, ora 19:00, la Galeria ARTA Craiova.

Expoziția, curatoriată de conf. univ. dr. habil. Vasile Fuiorea, reunește lucrările celor doi artiști într-un dialog vizual despre memorie, peisaj și identitatea locului, invitând publicul la o reflecție asupra relației dintre spațiu, timp și experiența umană.
Expoziția de pictură „Respirația locului” poate fi vizitată la Galeria de Artă din Craiova, Calea Unirii nr. 12, în perioada 15–31 august 2026.
📍 Galeria de Artă
Calea Unirii nr. 12, Craiova, Dolj
📅 15–31 august 2026

Grand Rally Tour 2026
2026-08-18 18:00 - 23:00 | Piața Mihai Viteazul, Craiova, Dolj, România
Grand Rally Tour 2026 pornește din Craiova pe 18 august
Cea de-a șasea ediție a Grand Rally Tour pornește anul acesta din Craiova, pe 18 august 2026, transformând orașul în punctul de start al unei noi aventuri pe patru roți.
De aici, participanții vor pleca într-un traseu spectaculos care îi va purta, până pe 23 august, spre Delta Dunării, pe kilometri de drumuri, peisaje și experiențe speciale. Grand Rally Tour nu este doar o călătorie cu mașini, ci o întâlnire între pasiunea pentru condus, descoperirea unor locuri frumoase și bucuria de a trăi drumul ca pe o experiență în sine.
Pentru Craiova, startul acestei ediții este încă un prilej de a deveni gazdă pentru un eveniment care aduce împreună automobile, comunități și povești de vacanță.
Startul oficial al Grand Rally Tour 2026 va fi marcat printr-o ceremonie de deschidere organizată în Piața Mihai Viteazul din Craiova, pe 18 august 2026, de la ora 18:00. Publicul este invitat să descopere, în inima orașului, unele dintre cele mai spectaculoase automobile participante la această ediție.
Evenimentul va aduce în Piața Mihai Viteazul supercaruri, echipele aflate la volan și pasionați de automobile, într-o seară dedicată începutului unei călătorii de cinci zile prin România. Va fi momentul în care motoarele prind viață, participanții pornesc la drum, iar Craiova devine scena primului capitol din Grand Rally Tour 2026.
Accesul publicului este gratuit, astfel că iubitorii de mașini și cei curioși să vadă de aproape atmosfera unui rally tour sunt așteptați în centru pentru o seară cu automobile spectaculoase, energie de vacanță și fotografii pe măsură.

Calificare UEFA Europa League: Universitatea Craiova - Ararat Armenia
2026-08-20 20:00 - 22:00 | Stadionul Ion Oblemenco Craiova, Bulevardul Știrbei Vodă, nr. 36, Craiova, Dolj, 200653, România
Universitatea Craiova FC Ararat-Armenia

UEFA Europa League
Joi, 20 august 2026 – ora 20:00
Stadionul “Ion Oblemenco”

Universitatea Craiova joacă diseară cu Ararat-Armenia, în play-off-ul UEFA Europa League
Universitatea Craiova întâlnește diseară, 20 august 2026, de la ora 20:00, formația FC Ararat-Armenia, pe Stadionul „Ion Oblemenco”, în prima manșă a dublei din play-off-ul UEFA Europa League.
Meciul este unul dintre cele mai importante ale începutului de sezon pentru Știința, care luptă pentru calificarea în faza următoare a competiției europene. Craiova are din nou parte de o seară europeană pe „Ion Oblemenco”, iar publicul este așteptat să creeze atmosfera pe care echipa o știe cel mai bine de acasă.
Partida Universitatea Craiova – FC Ararat-Armenia este programată joi, 20 august 2026, de la 20:00, pe Stadionul „Ion Oblemenco”. Biletele sunt disponibile online, prin platformele oficiale de ticketing.

Nicholas Walsh (Scoția) va arbitra Universitatea Craiova – Ararat-Armenia.

A1: Francis Connor
A2: Daniel McFarlane
Arbitru VAR: Andrew Dallas
Arbitru AVAR: Steven McLean
Al 4-lea oficial: Donald Robertson

Cineplexx Classics Kids: Hotel Transilvania
2026-08-21 18:30 - 20:30 | Cineplexx Craiova, Calea Severinului, nr 61, Craiova, Dolj, România
Pe 21 august la Cineplexx de la ora 18:30 se vede pe marile ecrane filmul Hotel Transilvania la un preț special de doar 15 lei/biletul!
Bine ați venit la Hotel Transilvania, locul unde monștrii și familiile lor se bucură de o vacanță de neuitat, departe de lumea oamenilor!
Cu ocazia aniversării de 118 ani a fiicei sale, Mavis, Dracula pregătește o petrecere spectaculoasă și îi invită pe cei mai faimoși monștri din lume la hotelul său secret. Totul este gata pentru o sărbătoare perfectă… până când un vizitator neașteptat își face apariția. Mai mult, între el și Mavis se naște o prietenie surprinzătoare, care va pune la încercare regulile pe care Dracula le-a urmat dintotdeauna.
Descoperiți o aventură plină de umor, emoție și momente memorabile alături de personajele îndrăgite din Hotel Transilvania!
2D DUBLAT ÎN LIMBA ROMÂNĂ: BILETE AICI
DIFUZAREA ACESTUI FILM NU ESTE PRECEDATĂ DE RECLAME.

Puppets Occupy Street 2026 - Stardust Edition
2026-08-25 10:00 - 22:00 | Locații multiple, Craiova, Dolj, România
Puppets Occupy Street 2026 – Stardust Edition
Pe vremuri, într-un oraș plin de magie și creativitate, păpușile au prins viață pentru a spune cele mai încântătoare povești… 🏰🧚‍♀️🐉 În 2026, Teatrul Colibri vă invită la cea de-a 13-a ediție a Festivalului Puppets Occupy Street, care se va desfășura la Craiova în perioada 25 august – 1 septembrie 2026. Tema ediției din acest an va fi STARDUST! Festivalul se va desfășura pe mai multe secțiuni (spectacole & happenings; ateliere; concerte; expoziții; arte plastice și vizuale, instalații; scurtmetraje & animații) și va include teatru stradal, spectacole de păpuși, reprezentații bazate pe mișcare, experiențe interactive sau orice poate aduce un strop de uimire în orașul Craiova!

Puppets Occupy Street – Stardust Edition 2026

Festivalul Puppets Occupy Street, ediția a 13-a – Stardust Edition, organizat de Teatrul pentru Copii și Tineret Colibri, finanțat de Primăria Municipiului Craiova și Consiliul Local Municipal
VEZI AICI PROGRAM PUPPETS OCCUPY STREET 2026
25 august – 1 septembrie 2026.
Tema ediției din acest an, STARDUST, propune o incursiune spectaculoasă în lumea fascinantă a basmelor și transformă Craiova într-o carte de povești vie, în care străzile, parcurile și piețele devin spații ale imaginației. Creaturi fantastice, păduri fermecate, universuri neștiute, lumi necunoscute, basme uitate și fantezii reinventate prind contur prin viziunile artiștilor invitați, care reinterpretează mituri, legende, folclor și povești contemporane.
Această ediție include 31 de tipuri de ateliere pentru diverse categorii de vârstă, susținute de artiști din România, Republica Moldova, Belgia, Germania și Turcia, care se vor desfășura în perioada 26 – 31 august 2026.

––
Puppets Occupy Street este primul festival de arta animației din România care se desfășoară exclusiv în spații neconvenționale, creat pentru comunitate, ce aduce la un loc companii de teatru private din țară și din străinătate, încurajând astfel parteneriatul public-privat. Prima ediție a avut loc în anul 2014.

Festivalul este finanțat integral de Primăria și Consiliul Local Craiova și organizat de Teatrul pentru copii și tineret Colibri.
Scopul Puppets Occupy Street este de a promova arta animației în comunitate și de a genera accesibilitate la actul artistic către toate categoriile de vârstă și toate grupurile socio-profesionale.

Expoziție de fotografie Strada și scena
2026-08-26 18:00 - 19:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește miercuri, 26 august 2026, începând cu ora 18.00, deschiderea oficială a proiectului cultural Strada și scena, organizat de Asociația Artiștilor Fotografi „Dacia Malvensis” din Craiova, în parteneriat cu Consiliul Județean Dolj, Primăria Municipiului Craiova, Direcția Județeană de Cultură Dolj, Biblioteca Județeană „Alexandru și Aristia Aman” Dolj, Uniunea Ziariștilor Profesioniști din România – Filiala „Tudor Arghezi” Dolj, Teatrul pentru Copii și Tineret „Colibri” Craiova, Casa de Cultură a Studenților Craiova, „Electroputere” Mall și „Promenada” Mall.
Proiectul cultural Strada și scena reprezintă o ampla expoziție de fotografie, care aduce în același cadru două lumi aparent diferite: strada, cu spontaneitatea și adevărul ei cotidian, și scena, cu magia, spectacolul și universul ei construit.
Organizată în aceeași perioadă cu Puppets Occupy Street Festival Craiova, eveniment care transformă spațiul urban într-o imensă scenă în aer liber, proiectul Strada și scena vine să prelungească această stare de sărbătoare prin fotografie. Expoziția este construită în patru secțiuni, găzduite de spații diferite ale Craiovei.
La Muzeul Cărții și Exilului Românesc vor fi expuse 109 lucrări, realizate de 33 de artiști fotografi, aflați în diferite etape ale parcursului artistic, de la fotografi consacrați și autori cu recunoaștere internațională și clasificări FIAP până la pasionați aflați în proces de afirmare și studenți ai programului de studii Cinematografie, Fotografie, Media din cadrul Universității din Craiova: Călin Rucsandra Silvia (Craiova), Pop D. Ovi (Oradea), Arcu Cătălin (Florești-Cluj), Plaino Marian (București), Scubli Mariana (Sighetul Marmației), Corcoveanu Livia (Craiova), Mirescu Cristian Silviu (Craiova), Cojocaru Mihaela Eleonora (Craiova), Țiganilă Oana Maria (Craiova), Floriganță Cristian Tiberiu (Craiova), Nețoiu Claudiu Ion (Baia de Arama), Voicu Andi Marian (Craiova), Cruceru Valerian (Motru), Segal Paul (Jerusalem), Nițipir Marius (Craiova), Furdu Mircea Cristian (București), Ciobotaru Ioan (Râmnicu Vâlcea), Pașca Iuliana (Baia Mare), Agop Alexandra (23 August – Constanța), Gabriel Amarandei (Iași), Pălădescu Diana (Iași), Stavaru Justinel (Târgu Jiu), Ciubucă Matei Dimitrie (Târgu Neamț), Bucșa Ramona (Cluj-Napoca), Doșa Ionel (Râmnicu Vâlcea), Sălăgean Daniela Monica (Cluj-Napoca), Angelo Sab (Craiova), Vreju Florentin (Craiova), Urziceanu Ovidiu (Calafat), Constantinescu Sebastian (Craiova), Marcu Cristina (Craiova), Modan Teodora (Craiova) și Popa Victor Eugen (Craiova).

Bizarre Bazaar de Final de Vacanță
2026-08-28 10:00 - 20:00 | Dolj
Pentru că ne apropiem, cu maaaari păreri de rău, de sfârșitul verii și al vacanței, dar și pentru că zilele acestea Craiova trăiește cea de-a 13-a experiență fabuloasă Puppets Occupy Street, aducem și noi în centrul orașului, ca în fiecare an, oameni talentați și lucruri făcute cu mâinile, cu imaginația și cu mult drag

Jucării croșetate, pictate, modelate și realizate la imprimanta 3D, haine și accesorii pictate, reciclate și reinventate, cosmetice naturale, decorațiuni și bijuterii handmade, dar și pictură pe față, tatuaje și ateliere creative pentru copii.

Nu suntem mulți, dar suntem buni

Vă așteptăm așadar de vineri, 28 august, până marți, 1 septembrie, pe Terasa Mercur – intrarea din mijloc, zona scărilor – să ne bucurăm împreună, în culori și veselie, de ultimele zile de vară!

Bizarre Bazaar de Final de Vacanță
by Asociatia Carousel Project

Stand-Up Fight cu Vio și Mălăele | Stand Up Comedy Show
2026-08-30 20:30 - 22:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand-Up Fight cu Vio și Mălăele | Stand Up Comedy Show
Enoteca Social Bar, Craiova
Calea București
duminică, 30 august, ora 20:30
Accesul este permis doar persoanelor peste 18 ani.
În colțul din stânga: Vio. În colțul din dreapta: Bogdan Mălăele. Fără arbitri, fără reprize de respiro, doar glume care lovesc direct la ficatul stresului. La final, singurii care ies șifonați sunt mușchii feței de la atâta râs.
Vă așteptăm la un spectacol de stand-up comedy alături de Vio Dragu și Bogdan Mălăele.
Dacă nu ai făcut 18 ani, nu ai voie la noi din păcate… Dar hei, măcar bucură-te de tinerețe!

DANCE VIBES
2026-08-31 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
DANCE VIBES – Concert estival cu intrare liberă | Sala Filarmonicii Oltenia Craiova
LUNI, 31 AUGUST 2026 | ORA 19:00

ORCHESTRA DE CAMERĂ A FILARMONICII OLTENIA CRAIOVA
Conducerea muzicală: GABRIEL NIȚĂ

O seară dedicată dinamismului, grației și rafinamentului simfonic, reunind piese nemuritoare din repertoriul național și internațional. De la ritmurile pline de energie ale dansurilor folclorice românești și ungurești, la eleganța și nostalgia marilor valsuri europene, programul propune o experiență muzicală vibrantă și accesibilă tuturor iubitorilor de muzică.
———-
Programul serii:
* C. Dimitrescu – Dans țărănesc
* Johannes Brahms – Dans ungar nr. 5
* Dmitri Șostakovici – Valsul nr. 2
* Piotr Ilici Ceaikovski – Valsul florilor (din baletul Spărgătorul de nuci)
* Gian Piero Reverberi – Rondo Veneziano
* Georges Bizet – Preludiu (din opera Carmen)
* Iosif Ivanovici – Valurile Dunării
* Antonín Dvořák – Humoresca
* Paul Constantinescu – Jocuri oltenești

Cineplexx Classics: Marea Mahmureală
2026-08-31 19:30 - 21:00 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Marea Mahmureală
Pe 31 august la Cineplexx de la ora 19:30 se vede pe marile ecrane filmul Marea Mahmureală la un preț special de doar 15 lei/biletul!
Cu două zile înainte de nuntă, Doug și trei prieteni ai lui merg până la Las Vegas pentru o binemeritată petrecere a burlacilor. După o noapte de pomină, din care nu-și mai aduc aminte nimic, prietenii găsesc în baie un tigru, iar în șifonier un bebeluș de șase luni! Cu un Doug dat dispărut, cei trei vor fi nevoiți să reia traseul din noaptea trecută pentru a-și da seama ce s-a întâmplat și pentru a-l face pe mire să ajungă la timp la nuntă.
2D SUBTITRAT ÎN LIMBA ROMÂNĂ: BILETE AICI

Lansare de carte „Slugă la dârloagă”, de Laura Mitrache
2026-09-01 10:30 - 12:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” vă invită marți, 1 septembrie, la lansarea volumului „Slugă la dârloagă”, semnat de scriitoarea Laura Mitrache. Despre volumul său, autoarea afirmă:
„Romanul se vrea a fi unul realist, cu multă analiză psihologică. Este o îmbinare de monologuri, de introspecții, precum în romanul Iona al lui Marin Sorescu și Ultima noapte de dragoste, întâia noapte de război al lui Camil Petrescu, și de dialoguri, ca în Moderato cantabile al Margueritei Duras. Este un roman vorbit, cu discuții banale despre viața de zi cu zi, interne sau externe, asemenea celor din teatrul absurdului francez, cu numeroase întrebări și puține răspunsuri pe care personajul principal și le adresează în diferite momente ale vieții.
Prin ochii personajului central, Eva, o profesoară de engleză, am realizat o descriere a societății românești, de fapt a tuturor societăților moderne, prin tematici istorice, politice, sociale și educaționale. Pe alocuri, este o satiră a societății actuale, alteori un semnal de alarmă. Se poate spune că personajele acestui roman, cu un ochi, deplâng societatea, iar cu celălalt se bucură de viața simplă, banală, în sânul familiei.”— Laura Mitrache
Evenimentul va avea loc începând cu ora 10.30 în sala „Acad. Dinu C. Giurescu” a Bibliotecii Județene Aman.
